ຢາ​ຊະ​ນິດ​ໃໝ່​ ຖືກ​ພັດ​ທະ​ນາ ​ຂຶ້ນ​ມາ ເພື່ອ​ຕໍ່​ສູ້​ກັບ​ໂຣກ ອີ​ໂບ​ລາ
ໃນ​ວັນ​ທີ 1 ຕຸ​ລາ​ທີ່​ຜ່ານ​ມາ, ປະ​ມານ 47 ຄົນ​ໄດ້​ຮັບ​ຢາ​ປິ່ນ​ປົວ​ໃໝ່ນີ້.
ໄດ້ມີລາຍງານອີກຕື່ມ 4 ກໍລະນີ ກ່ຽວກັບ ໂຣກອີໂບລາ ຢູ່ໃນປະເທດ ສາທາລະນະລັດ ປະຊາທິປະໄຕ ຄອງໂກ ເມື່ອບໍ່ເທົ່າໃດວັນທີ່ຜ່ານມາ ແລະ ອົງການອະນາໄມໂລກ ໄດ້ກ່າວວ່າ ຕອນນີ້ ບັນດາເຈົ້າໜ້າທີ່ ແມ່ນມີຄວາມເປັນຫ່ວງວ່າ ໄວຣັສດັ່ງກ່າວ ຈະ ລາມອອກໄປນອກປະເທດ ຄອງໂກ ຕົວເລກທັງໝົດຂອງກໍລະນີຕ່າງໆຕອນນີ້ແມ່ນ 165 ກໍລະນີ, ພ້ອມກັບຜູ້ເສຍຊີວິດ 106 ຄົນ ແຕ່ຢາປິ່ນປົວບາງຊະນິດ ແມ່ນໄດ້ຖືກ ສົ່ງໄປປະເທດດັ່ງກ່າວ ເພື່ອຕໍ່ສູ້ກັບໄວຣັສຮ້າຍແຮງເຖິງຕາຍທີ່ວ່ານັ້ນ ນັກຂ່າວວີໂອ ເອ ເຄວິນ ອີນັອກສ໌ (Kevin Enochs) ມີລາຍງານເລື້ອງນີ້ ລັດຖະບານສາທາລະນະລັດປະຊາທິປະໄຕ ຄອງໂກ ໄດ້ອະນຸມັດການນຳໃຊ້ຢາຊະ ນິດໃໝ່ ເພື່ອຕໍ່ສູ້ກັບໂຣກອີໂບລາໃນເດືອນມິຖຸນາທີ່ຜ່ານມາ ບັນດາເຈົ້າໜ້າທີ່ຊ່ວຍ ເຫຼືອທີ່ກຳລັງຕໍ່ສູ້ກັບໄວຣັສດັ່ງກ່າວເວົ້າວ່າ ເຂົາເຈົ້າຂອບໃຈຫຼາຍໆສຳລັບການຊ່ວຍ ເຫຼືອ ແຕ່ກໍຮູ້ເປັນຢ່າງດີວ່າ ເຂົາເຈົ້າກຳລັງໃຊ້ຢາທີ່ຍັງບໍ່ໄດ້ຖືກຮັບຮອງໃຫ້ໃຊ້ຢ່າງ ກວ້າງຂວາງນຳຢູ່ ທ່ານ ວິລລຽມ ຟິສເຊີ, ຈາກອົງການອະນາໄມໂລກ ກ່າວວ່າ “ສະນັ້ນ, ຂ້າພະເຈົ້າຈຶ່ງ ຈະເວົ້າວ່າ ມັນເປັນຄວາມຮູ້ສຶກແບບປະສົມ ເມື່ອເຈົ້າໄປໜ່ວຍປິ່ນປົວໂຣກອີໂບລາ ແລ້ວ ສົ່ງວິທີນຶ່ງໃນການຮັກສາໂຣກນີ້ມາໃຫ້ ໃນອີກດ້ານນຶ່ງ, ເຈົ້າກໍຈະຮູ້ສຶກຕື່ນເຕັ້ນ ຢ່າງແຮງ ຍ້ອນວ່າຫຼາຍຄົນ ແມ່ນບໍ່ໄດ້ມອບຢານີ້ໃຫ້ມາກ່ອນ ແລະ ຫຼາຍຄົນກໍບໍ່ເຄີຍ ໄດ້ຮັບມັນໄປໃຊ້ ແຕ່ໃນອີກດ້ານນຶ່ງ ມັນກໍເປັນຄວາມຮູ້ສຶກທີ່ຕື່ນເຕັ້ນ, ແລະ ຄວາມຮູ້ ສຶກທີ່ເປັນຄວາມຫວັງ, ເພາະວ່າ ມັນເປັນຄັ້ງທຳອິດທີ່ພວກເຮົາມີສິ່ງທີ່ພວກເຮົາສາ ມາດໃຊ້ ເພື່ອຕໍ່ສູ້ກັບໄວຣັສໂດຍກົງ ຄວາມຫວັງດັ່ງກ່າວ ແມ່ນສິ່ງທີ່ຍາກ ທີ່ຈະເກີດຂຶ້ນ ເມື່ອເວົ້າເຖິງໂຣກອີໂບລາ ໃນເວ ລາທີ່ມັນໄດ້ເກີດຂຶ້ນ, 80 ເປີເຊັນຂອງຄົນຜູ້ທີ່ຕິດເຊື້ອໄວຣັສນັ້ນ ແມ່ນໄດ້ເສຍຊີວິດ ຢາທີ່ແຮງ ແລະ ຢາຄືທີ່ໄດ້ຖືກສົ່ງໃຫ້ໃນປະເທດ ຄອງໂກ ແມ່ນໄດ້ຊ່ວຍໃນການຕັດ ອັດຕາການເສຍຊີວິດລົງ ປະມານ 50 ເປີເຊັນ ທ່ານ ວິລລຽມ ຟິສເຊີ ກ່າວວ່າ “ຂ້າພະເຈົ້າຄິດວ່າສິ່ງນີ້ຈະເປັນຕົວແທນໃຫ້ໃນການ ປ່ຽນແປງແມ່ແບບ ໃນວິທີການປິ່ນປົວ ຂອງພວກເຮົາສຳລັບໂຣກໄວຣັສ ອີໂບລາ ມັນຈະເປັນຕົວແທນໃຫ້ບາດກ້າວຕໍ່ໄປແທ້ໆ ຫຼັງຈາກການເບິ່ງແຍງຢ່າງແຂງຂັນ ແລະ ເປັນກຳລັງໃຈໃຫ້ ຕອນນີ້ພວກເຮົາມີໂອກາດ ທີ່ຈະມອບຢາຮັກສາໂຣກພວກນີ້ ເຊິ່ງ ມັນອາດມີຄວາມເປັນໄປໄດ້ ໃນການສ້າງປະຕິກິລິຍາຕໍ່ໄວຣັສດັ່ງກ່າວ ສະນັ້ນສຳລັບ ຂ້າພະເຈົ້າແລ້ວ ສິ່ງນີ້ ຈະເປັນຕົວແທນໃຫ້ບາດກ້າວທີ່ສຳຄັນ ໃນແງ່ຂອງສິ່ງທີ່ພວກ ເຮົາມີ ສຳລັບຄົນໄຂ້ ທີ່ຕິດໂຣກນີ້ ” ໃນວັນທີ 1 ຕຸລາທີ່ຜ່ານມາ, ປະມານ 47 ຄົນໄດ້ຮັບຢາປິ່ນປົວໃໝ່ ແລະ ອົງການອະ ນາໄມໂລກກ່າວວ່າ ເຂົາເຈົ້າກຳລັງຈະເອົາຢາໃໝ່ຕ່າງໆໄປໃຫ້ຄົນໄຂ້ພາຍໃນອີກບໍ່ ທໍ່ໃດຊົ່ວໂມງ ຫຼັງຈາກຖືກກວດພົບເຫັນໄວຣັສ ອີໂບລາ ຮ້າຍແຮງນີ້ແລ້ວ